Saffó var samtímamaður gríska skáldsins Alkajosar . Vera má að Saffó hafi orðið að flýja Lesbos ung að árum og mun þá hafa ferðast til Sikileyjar en mun þó hafa snúið aftur til Lesbos og búið þar til æviloka . Hvernig svo sem því var háttað virðist Saffó hafa átt dótturina Kleis , sem Saffó nefnir í ljóðum sínum , en stúlkan virðist hafa dáið ung . Mörgum öldum síðar var farið að líta svo á að Saffó hafi verið samkynhneigð og þaðan er komið orðið „ lesbía “ fyrir samkynhneigðar konur en það þýðir bókstaflega kona frá Lesbos . Einn af lýrísku bragarháttunum er nefndur eftir henni , saffóarháttur , en hún orti þó undir fleiri bragarháttum en honum . Kvæði Saffóar fylltu níu bækur í útgáfu alexandrísku fræðimannanna en því miður hefur nær ekkert af kvæðunum varðveist í heild sinni . Brotin eru þó misheilleg og sum umtalsverð . Þau eru ýmist varðveitt á sefpappír ( papýrus ) sem fundist hefur á 19. og 20. öld eða í tilvitnunum hjá öðrum höfundum . Þess má geta að eitt af kvæðum rómverska skáldsins Catullusar ( nr. 51 ) er lausleg þýðing á kvæði ( nr. 31 ) eftir Saffó . Nokkur brotanna hafa birst í íslenskri þýðingu .